ภาพยนตร์ไทย
พ.ศ. 2465 ในสมัยรัชกาลที่ 6 ได้มีกลุ่มนักสร้างภาพยนตร์ชาวอเมริกันจากบริษัทยูนิเวอร์ซัล ได้มาถ่ายภาพยนตร์ในประเทศไทยเรื่อง "นางสาวสุวรรณ" โดยได้รับความช่วยเหลือ จากกรมมหรสพหลวงและกรมรถไฟหลวง โดยใช้นักแสดงไทยทั้งหมด ซึ่งนับว่าเป็นภาพยนตร์เรื่องแรกของเมืองไทย โดยมีนายเฮนรี่ แมคเรย์ กำกับการแสดง นายเดล คลองสัน ถ่ายภาพ นำแสดงโดย ขุนรามภรตศาสตร์ นางสาวเสงี่ยม นาวีเสถียร และหลวงภรตกรรมโกศล ซึ่งถือได้ว่าทั้งสามได้เล่นเป็นพระเอก นางเอกและผู้ร้าย คนแรกของเมืองไทย ภาพยนตร์เรื่อง "นางสาวสุวรรณ" ออกฉายในกรุงสยามเป็นครั้งแรกเมื่อวันที่ 22 มิถุนายน พ.ศ. 2466 ท่ามกลางความตื่นเต้นของประชาชน
ธรรม์ โทณะวณิก
ธรรม์เข้าสู่วงการบันเทิง โดยมีผลงานชิ้นแรกคือการถ่ายแบบนิตยสารฉบับหนึ่ง ต่อมา ชาติชาย แก้วสว่าง อดีตผู้กำกับภาพยนตร์วัยรุ่นชื่อดังของไฟว์สตาร์ ซึ่งในขณะนั้นยังเป็นผู้กำกับหน้าใหม่ ไม่เคยมีผลงานกำกับมาก่อนได้พบและติดต่อธรรม์ให้มาแสดงภาพยนตร์เรื่องแรก ชื่อเรื่อง "กระโปรงบานขาสั้น" ประกบคู่กับ ธัญญาเรศ รามณรงค์ จนประสบความสำเร็จอย่างสูง สามารถแจ้งเกิดให้ธรรม์เป็นนักแสดงหน้าใหม่ ที่น่าจับตา